Øyvind Tveter

Øyvind Tveter (født 28. mars 1954 i Larvik) er en norsk tidligere skøyteløper. Han representerte Idrettsforeningen Fram.

Tveter tok sølv i NM på skøyter, allround i 1980, og bronsemedaljene i 1981, 1982 og 1985. I allround-NM deltok Tveter hele 15 ganger i perioden 1975–1991, men i Sprint-NM og Enkeltdistanse-NM deltok han derimot to ganger hver seg. Han deltok under vinter-OL for Norge i 1980 i Lake Placid med 5.-plass på 5000 meter og 5.-plass på 10 000 meter. Tveter deltok i to veteran-vm på skøyter begge på Hamar i sesongene 2003/04 og 2004/05.

I senere tid har han deltatt i noen sykkelritt for Sandefjord Sykleklubb i lokale ritt og Birkebeinerrittet.

Personlige rekorder 

Tveters tid på 3 000 m var uoffisiell norsk rekord uansett bane. Rekorden ble slått av Geir Karlstad 2 år og 4 måneder senere innendørs i Thialf, Heerenveen under IJsgala 1987.

Meritter

Internasjonale mesterskap i hurtigløp på skøyter 
Olympiske leker (Vinter) deltatt i ett OL (ved to konkurranser)
 Lake Placid 1980 på 5 000 m og 10 000 m.
 beste resultat 5.-plass på begge distanser i Lake Placid 1980.

Allround-VM på skøyter (deltatt tre ganger)
 Heerenveen 1980, Oslo 1981 og i Assen 1982.
 beste resultat 6.-plass sammenlagt i Heerenveen 1980.

EM på skøyter (deltatt fem ganger)
 Deventer 1979, Deventer 1981, Oslo 1982, Den Haag 1983, Eskilstuna 1985.
 beste resultat 7.-plass sammenlagt i Deventer 1981.

Sammenlagt i Verdenscupen 

* = Sesongen 1988/89 ble det gått 2 stk 3 000 m konkurranser og de telte sammenlagt i langdistansecupen sammen med 5 000 m og 10 000 m.

Familie 
Øyvind Tveter er en yngre bror av Bjørn Tveter. Øyvind har to døtre, deriblant Helene Tveter som er norsk mester i sykling, gateritt i 2005. Helene har og deltatt i junior-VM på skøyter. Som bror av Bjørn er han onkel til skøyteløperne Thor Olav Tveter og Anne Therese Tveter.

I maskinentreprenørfirmaet Bjørn & Øyvind Tveter AS sitter Bjørn som styreleder samt Øyvind og Thor Olav Tveter som styremedlemmer.

Referanser

Eksterne lenker 
 

  Øyvind Tveter på Jakub Majerski's Speedskating database (Adelskalender distanser og sammenlagt)
  Øyvind Tveter på ISU sine nettsider. (distanseresultater)
  Øyvind Tveter på The-Sports.org (noen resultater)

Norske skøyteløpere
Norgesmestere i hurtigløp på skøyter – Maraton
Deltakere for Norge under Vinter-OL 1980
Skøyteløpere under Vinter-OL 1980
Deltakere for Norge i allround-VM på skøyter
Skøyteløpere for Idrettsforeningen Fram
Personer fra Larvik kommune
Artikler i skøytesportprosjektet
Fødsler i 1954